Riippuu olosuhteista ja laiturimallista. Jäiden liike hajottaa laiturit, ei talvi tai pakkanen itsessään. Talvet ovat myös erilaisia eli senkin takia yksiselitteistä vastausta ei voi antaa. Kaikki veteen talveksi jätetyt laiturit ovat asiakkaan vastuulla. Mitä pienemmästä laiturista ja avoimemmasta paikasta on kysymys, sitä todennäköisempiä vauriot ovat. Suosittelemme nostettavaksi kaikki pienen luokan mallit (pylväslaiturit ja muoviponttonilaiturit) ylös talveksi. Isoja laitureita ei voi kuitenkaan järkevästi nostaa, joten niihin kannattaa suorittaa varotoimenpiteinä mm. ketjujen löysääminen ja käyntisillan irroitus.  Tilastollisesti järviasiakkaistamme noin 50 % jättää laiturin talveksi veteen. Jos paikka on rauhallinen ja/tai suojaisa, ei vaurioita yleensä esiinny. Tyypillisimpiä vaurioita ovat siirtyminen, saranoiden rikkoontuminen ja hankaumat.